text: Syv tyve anholdt 
  21 juni 2015 kl. 06.02
  Politiet anholdt i nat tre rumænske mænd og fire unge danske mænd med tyvekoster i deres biler.
  Politiet har i nat anholdt syv personer og sigtet dem for tyveri. Klokken 01.35 blev der begået indbrud i en villa på Møllevej i Hjordkær ved Rødekro. Men politiets patrulje fik øje på en bil en halv time senere. Her sad fire unge mænd sammen med tyvekoster. De fire på henholdsvis 16, 17, 18 og 22 år blev anholdt.
  I Tinglev stoppede en patruljebil rutinemæssigt en bil, der kørte på Hovedgaden. Mistanken om, at der var noget galt, blev bekræftet. Tre rumænske mænd var afsløret med tyvekoster.
  - Vi ser det stadig oftere, at østeuropæiske kriminelle forsøger at "snyde os" ved at komme i tyske udlejningsbiler, eller de kører med stjålne danske nummerplader, siger vagtchefen til TV SYD.
  De tre bliver fremstillet i grundlovsforhør senere i dag.
  4 indbrudtyveanholdt i nat efter indbrud i villa, Møllevej i Hjordkær, Rødekro. Fremstilling af de anholdte vurderes senere. #politidk
  — Sydjyllands Politi (@SjylPoliti) June 21, 2015
  
  3 udenlandske mænd standset i bil med tyvekoster på Hovedgaden, Tinglev. De 3 forventes fremstillet i grundlovsforhør senere i dag #politidk
  — Sydjyllands Politi (@SjylPoliti) June 21, 2015
  